สวัสดีค่ะ เมื่อวันที่ 15 เมษายน หนูมีอะไรกับแฟน 3 ครั้ง หลั่งนอกนะคะ เป็นประจำแล้วคะ (ประจำเดือนมาวันที่ 2-6 ค่ะ) พอวันที่ 16 เมษายน มีเลือดออกทางช่องคลอดคล้ายประจำเดือน อยากทราบว่าหนูจะท้องไหมคะ แล้วมีโอกาสที่จะเป็นประจำเดือน 2 ครั้งใน 1 เดือนได้ไหมคะ
สวัสดีค่ะ หากประจำเดือนมาวันที่ 2 เม.ย. การมีเพศสัมพันธ์ในวันที่ 15 เม.ย. ถือว่าไม่ได้อยู่ในระยะปลอดภัย โอกาสที่จะตั้งครรภ์ย่อมมีได้ โดยหากใช้วิธีการหลั่งนอก จะมีโอกาสตั้งครรภ์ได้ประมาณ 4%-22%สำหรับเลือดที่ออกในวันที่ 16 เม.ย. อาจเกิดจาก1.การฉีกขาดของเยื่อบุช่องคลอด จากการมีเพศสัมพันธ์ที่รุนแรง หรือใช้ท่าทางพิศดาร โดยเลือดที่ออกจะไหลแบบซึมๆ และจะหยุดไหลได้เองภายในไม่กี่วัน2. เลือดออกช่วงไข่ตก เนื่องจากอยู่ในช่วงกึ่งกลางของรอเดือนพอดีโดยเลือดที่ออกจะมีปริมาณเล็กน้อย และออกเพียงแค่ 1 วัน3. มีการอักเสบติดเชื้อในโพรงมดลูก แต่มักปวดท้องน้อยร่วมด้วย มีตกขาวที่ผิดปกติ มีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้4. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น6. การผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดออกต่อเนื่องหลายวัน หรือมีปริมาณมาก หรืออออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบสูติ-นรีแพทย์เพื่อตรวจหาสาเหตุค่ะส่วนการที่จะทราบว่ามีการตั้งครรภ์หรือไม่ ควรรอไปประมาณ 2 สัปดาห์ คือประมาณวันที่ 30 เม.ย.แล้วจึงลองตรวจหาการตั้งครรภ์ดูค่ะ